ગ્રીસનાં તટરક્ષક દળોએ જણાવ્યું હતું કે તુર્કીથી ગ્રીસ આવી રહેલી એક નૌકા કાલોલિમનોસ પાસે અને બીજી નૌકા ફાર્મા કોનેસી ટાપુ પાસે ડૂબી ગઇ હતી. તટરક્ષકોના જણાવ્યા પ્રમાણે ૧૭ બાળકો, ૧૭ મહિલાઓ અને દશ પુરુષનાં શબ મળી આવ્યાં છે. યુરોપિયન સંઘની બોર્ડર એજન્સી ફ્રન્ટેકસના હેલિકોપ્ટર દ્વારા પણ લાપતા લોકોની શોધ કરવામાં આવી રહી છે. તુર્કીનાં તટરક્ષક દળોએ જણાવ્યું હતું કે દીદીમ પાસે એક નાૈકા ડૂબી જવાથી ત્રણ બાળકોનાં શબ મળી આવ્યાં છે. આ અગાઉ તુર્કીના કિનારા પાસે ગુરુવારે એક નૌકા ડૂબી જવાથી ૧રનાં મોત થયાં હતાં.